**OBRAZLOŽENJE PRIJEDLOGA TREĆIH IZMJENA I DOPUNA**

**PRORAČUNA GRADA KARLOVCA ZA 2024. GODINU**

**1. U V O D**

Proračun Grada Karlovca za 2024. godinu kao i Projekcije proračuna za 2025. i 2026. godinu usvojeni su na 31. sjednici Gradskog vijeća Grada Karlovca održanoj dana 14. prosinca 2023. godine, a objavljeni u Glasniku Grada Karlovca broj 23/2023.

Proračun za 2024. godinu usvojen je u iznosu od 95.249.310,00 eura.

Zakonom o proračunu (Narodne novine, broj 144/21) utvrđeno je da se proračun mora uravnotežiti ako se tijekom proračunske godine, zbog nepredviđenih okolnosti, umanje ili povećaju prihodi i primici, odnosno rashodi i izdaci. Nadalje, spomenuti Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna prema postupku za donošenje proračuna.

Prve izmjene i dopune Proračuna Grada Karlovca za 2024. godinu donijelo je Gradsko vijeće Grada Karlovca na 36. sjednici održanoj dana 28. svibnja 2024. godine u ukupnom iznosu od 114.107.281 eura, što je povećanje za 18,9 mil. eura, odnosno za 19,80% u odnosu na Proračun za 2024. godinu.

Druge izmjene i dopune Proračuna Grada Karlovca za 2024. godinu donijelo je Gradsko vijeće Grada Karlovca na 40. sjednici održanoj dana 26. rujna 2024. godine u ukupnom iznosu od 119.002.495 eura, što je povećanje za 4,9 mil. eura, odnosno za 4,29 % u odnosu na Plan za 2024. godinu.

Gradonačelnik Grada Karlovca donio je dana 22. listopada 2024. godine Odluku o prvoj preraspodjeli sredstava u Proračunu Grada Karlovca za 2024. godinu, a ista je objavljena u službenom glasilu Grada Karlovca broj 20/2024.

Trećim izmjenama i dopunama Proračuna Grada Karlovca predlaže se proračun u iznosu od 87.561.349 eura, što je smanjenje za 31,4 mil. eura odnosno za 26,42% u odnosu na Tekući plan proračuna za 2024. godinu.

U nastavku slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu Trećim izmjenama i dopunama Proračuna Grada Karlovca za 2024. godinu u odnosu na Tekući plan proračuna za 2024. godinu.

Izmjene u posebnom dijelu proračuna, odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno su opisane u obrazloženjima izmjena i dopuna financijskih planova odjela gradske uprave za 2024. godinu, po programima.

U nastavku se daje tablični prikaz promjena prihoda i primitaka, te rashoda i izdataka koji se predlažu Trećim izmjenama i dopunama Proračuna Grada Karlovca za 2024. godinu, prema osnovnoj klasifikaciji.

1. **OPĆI DIO**

**Tablica 1. Struktura Trećih izmjena i dopuna Proračuna Grada Karlovca za 2024. godinu prema osnovnoj klasifikaciji**



**2. PRIHODI I PRIMICI PRORAČUNA**

U narednoj tabeli prikazane su promjene na osnovnim skupinama prihoda i primitaka u odnosu na prethodni plan. Prijedlogom Trećih izmjena i dopuna Proračuna Grada Karlovca za 2024. godinu prihodi i primici su manji za 26,42 % u odnosu na tekući plan proračuna.

**Tablica 2. Planirani prihodi i primici Proračuna Grada Karlovca za 2024. godinu i prijedlog povećanja/smanjenja**



**2.1.PRIHODI POSLOVANJA**

**PRIHODI POSLOVANJA** (prihodi od poreza, pomoći iz inozemstva i od subjekata unutar opće države, prihodi od imovine, prihodi od upravnih i administrativnih pristojbi i pristojbi po posebnim propisima, prihodi od prodaje proizvoda i robe, te pruženih usluga i od donacija, prihodi od kazni, upravnih mjera i ostali prihodi) predlažu se u iznosu od 74.542.204 eura ili za 28,7 mil. eura manje u odnosu na planirane prihode Proračuna za 2024. godinu.

* **Prihodi od poreza**

Prihodi od poreza planiraju se u iznosu od 31.705.015 eura i ovim izmjenama i dopunama su smanjeni za 1,9 mil. eura. U ovoj skupini prihoda planirani su prihodi od poreza na imovinu (porez na promet nekretnina i porez na kuće za odmor) koji iznose 1.166.000 eura dok su prihodi od poreza na robe i usluge (porez na potrošnju alkoholnih i bezalkoholnih pića i porez na naziv tvrtke) planirani u iznosu od 311.000 eura. Prihodi od poreza na dohodak ovim izmjenama iznose 30.228.015 eura i manji su za 1,8 mil. eura u odnosu na plan proračuna za 2024. godinu, a struktura prihoda od poreza na dohodak je sljedeća:

* porez na dohodak kao nenamjenski prihod planiran je u iznosu od 29.285.534 eura
* dio poreza na dohodak za decentralizirane funkcije osnovnog školstva u iznosu od 613.891 eura
* dio poreza na dohodak za financiranje decentralizirane funkcije vatrogastva u iznosu od 328.590 eura
* **Pomoći iz inozemstva i od subjekata unutar općeg proračuna**

Ukupan iznos pomoći iz inozemstva i od subjekata unutar općeg proračuna planira se u iznosu od 28.573.672 eura odnosno smanjuje se za 26.255.221 eura ili 47,9% u odnosu na prethodni plan.

**Pomoći od međunarodnih organizacija te institucija i tijela EU** planirane su u iznosu od 4.100 eura i ovim Izmjenama i dopunama Proračuna za 2024. godinu nisu mijenjane.

**Pomoći proračunu iz drugih proračuna** planirane su u novom iznosu od 2.088.789 eura, što je smanjenje za 1.051.964 eura u odnosu na prethodni plan. U strukturi ove skupine pomoći 319.294 eura se odnosi na pomoći iz županijskog proračuna, od čega se 142.604 eura odnosi pomoći namijenjenih sanaciji šteta nastalih uslijed potresa koji je krajem 2020. godine pogodio Karlovačku županiju, a 174.190 eura se odnosi na kapitalne pomoći za uređenje parkinga u sklopu Poduzetničkog centra "Nikola Tesla".

Trećim Izmjenama i dopunama Proračuna za 2024. godinu planirano je iz Ministarstva znanosti, obrazovanja i mladih 852.803 eura za fiskalnu održivost dječjih vrtića, 79.248 eura za sufinanciranje privatnih vrtića te 24.511 eura za projekt Pomoćnika u nastavi VII. Iz Ministarstva regionalnog razvoja i fondova EU u 2024. godini planirano je 8.335 eura za projekt ZEB4ZEN. Pomoći za projekte CITY WALK 2.0. i INFIRE planirane su u iznosu od 5.000 eura svaki.

 **Pomoći od izvanproračunskih korisnika** su smanjene za 819.937 eura u odnosu na Tekući plan Proračuna za 2024. i iznose 1.326.085 eura, a odnose se na pomoći od ostalih subjekata unutar općeg proračuna koje su planirane u iznosu od 771.700 eura i na pomoći od Fonda za zaštitu okoliša i energetsku učinkovitost koje su planirane u iznosu od 537.657 eura. Unutar pomoći od ostalih subjekata unutar općeg proračuna značajno se smanjuju pomoći Hrvatskih voda za Karlovac II i to za 766.249 eura te novi plan iznosi 123.158 eura, dok su pomoći od Županijske uprave za ceste planirane u iznosu od 603.270 eura, a sredstva su namijenjena održavanju nerazvrstanih cesta. Pomoći od Hrvatskih voda za klizište Zadobarje iznose 32.000 eura, a pomoći od Hrvatskih cesta za projekt most Banija iznose 13.272 eura. Kapitalne pomoći iz Fonda za sanaciju odlagališta Ilovac (završetak gradnje nove kazete) planirane su u iznosu većem za 6.204 eura i novi plan iznosi 270.454 eura, za polupodzemne spremnike planirano je 10.520 eura dok je za energetsku obnovu zgrade Javne vatrogasne postrojbe planirano 55.475 eura. Također, iz Fonda za zaštitu okoliša i energetsku učinkovitost ovim izmjenama planirane su pomoći za uređenje Vrbanićevog perivoja u iznosu od 110.878 eura te za prilagodbu klimatskim promjenama 74.760 eura pomoći. Kod proračunskih korisnika planirano je 16.728 eura pomoći Gradskoj knjižnici Ivan Goran Kovačić od Hrvatskog zavoda za zapošljavanje za obavljanje javnih radova.

**Pomoći izravnanja za decentralizirane funkcije** osnovnog školstva i vatrogastva su usklađene s Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu (Narodne novine, broj 10/2024). Trećim izmjenama i dopunama proračuna za 2024. godinu pomoći izravnanja su veće za 11.647 eura i iznose 1.585.585 eura, pri čemu se na osnovno školstvo odnosi 874.203 eura, a na vatrogastvo 711.382 eura.

**Pomoći proračunskim korisnicima iz proračuna koji im nije nadležan** su smanjene za 1.031.456 eura, a odnose se na pomoći iz državnog i županijskog proračuna proračunskim korisnicima koje su planirane u iznosu od 16.965.786 eura. Najvećim dijelom odnose se na prihode osnovnih škola Grada Karlovca namijenjenih financiranju plaća i ostalih rashoda za zaposlene, a koji se ostvaruju iz državnog proračuna.

**Pomoći temeljem prijenosa EU sredstava** planirane su u iznosu manjem za 23.363.511 eura, odnosno 78,0% manje u odnosu na Tekući plan Proračuna za 2024. godinu i novi plan iznosi 6.603.327 eura, a odnosi se najvećim dijelom na smanjena sredstva iz Nacionalnog plana oporavka i otpornosti namijenjena obnovi zgrada konstruktivne obnove objekata stradalih u potresu pa je tako za cjelovitu obnovu zgrade Hrvatski dom planirano 1.439.120 eura, za cjelovitu obnovu male zgrade gradske uprave na Trgu bana Josipa Jelačića 644.000 eura, cjelovitu obnovu zgrade KAMOD-a 47.250 eura, za cjelovitu obnovu rodne kuće književnika Stjepana Mihalića na adresi Gornja Gaza 184.000 eura, za cjelovitu obnovu zgrade Gradskog muzeja 329.300 eura dok je za cjelovitu obnovu Osnovne škole Dragojle Jarnević planirano 358.347 eura. Kapitalne pomoći za Dječji vrtić Hrnetić su smanjene za 661.800 eura i novi plan iznosi 9.000 eura, za osnovnu školu Luščić planirana sredstva iznose 138.750 eura dok za osnovnu školu Turanj i Mahično planirane pomoći iznose 2.500 eura. Trećim izmjenama i dopunama Plana za 2024. godinu izostale su pomoći iz Nacionalnog plana oporavka i otpornosti za energetsku obnovu Sokolskog doma koje su bile planirane u iznosu od 852.521 eura, Park Grabrik u iznosu od 850.000 eura i prometnicu Luščić u iznosu od 1.275.000 eura pomoći

* **Prihodi od imovine**

Prihodi od imovine (prihodi od financijske i nefinancijske imovine) planirani su u iznosu manjem za 269.404 eura i novi plan iznosi 1.957.932 eura, a odnose se manjim dijelom na prihode od financijske imovine koji su ovim izmjenama i dopunama smanjeni za 165.104 eura te iznose 77.896 eura te najvećim dijelom na prihode od nefinancijske imovine koji su planirani u iznosu od 1.880.036 eura. Vrijednosno najznačajniji prihodi ove skupine su prihodi od parkinga koji se planiraju u iznosu manjem za 60.000 eura i iznose 840.000 eura, zatim prihodi od naknada za uporabu javnih gradskih površina koji se predviđaju u iznosu od 245.000 eura i zakupa poslovnih objekata koji se planiraju u iznosu od 210.000 eura.

Planirani prihodi od zakupa i služnosti na gradskom zemljištu iznose 135.000 eura, a prihodi od iznajmljivanja imovine (stanovi) se predviđaju u iznosu od 124.500 eura. U 2024. godini planirani su prihodi od spomeničke rente u iznosu od 100.000 eura, naknada za zbrinjavanje komunalnog otpada u iznosu od 40.000 eura, prihodi od zakupa imovine u iznosu od 22.000 eura, prihodi od naknada za eksploataciju mineralnih sirovina 20.300 eura, prihodi od naknada za koncesije planirane u iznosu od 10.000 eura, prihodi od zakupa poljoprivrednog zemljišta u vlasništvu države 9.500 eura, te prihodi od iznajmljivanja imovine (Selce) 5.000 eura.

Prihodi proračunskih korisnika po ovoj osnovi odnose se najvećim dijelom na prihode korisnika Sportski objekti Karlovac od zakupnina za poslovne prostore.

**Prihodi od financijske imovine** planirani su u iznosu od 77.896 eura, a odnose se na ostvarenu dobit od trgovačkog društva Čistoća u iznosu od 31.196 eura dok se na prihode od kamata na oročena sredstva i na depozite po viđenju odnosi iznos od 46.700 eura.

* **Prihodi od upravnih i administrativnih pristojbi, pristojbi po posebnim propisima i naknada**

Skupina prihoda od upravnih i administrativnih pristojbi, pristojbi po posebnim propisima i naknada Trećim izmjenama proračuna planirana je u iznosu manjem za 354.969 eura i novi plan iznosi 10.406.504 eura.

**Upravne i administrativne pristojbe** planirane su u iznosu od 120.000 eura, a odnose se na prihode od prodaje državnih biljega u iznosu od 15.000 eura dok prihodi od gradskih i općinskih pristojbi i naknada iznose 90.000 eura, a prihodi od boravišnih pristojbi 15.000 eura.

**Prihodi po posebnim propisima** su manji za 17.469 eura i iznose 2.899.004 eura, od čega se najveći dio ovih prihoda odnosi na vlastite prihode proračunskih korisnika (participacija roditelja za vrtiće, članarine, ulaznice i drugi namjenski prihodi proračunskih korisnika) u iznosu od 2,7 mil.eura.

Ostale nespomenute prihode čine prihodi po sudskim presudama koji su planirani u iznosu od 13.000 eura, naknada za jamstvo Gradskoj toplani d.o.o. od 24.000 eura, naknada za zadržavanje nezakonito izgrađenih zgrada u prostoru u iznosu od 25.000 eura, prihod od vodnog doprinosa u iznosu od 6.000 eura dok je doprinos za šume planiran u iznosu od 94.361 eura.

 **Prihodi od komunalnih doprinosa i naknada** ovim izmjenama i dopunama manji su za 0,3 mil. eura te iznose 7.387.500 eura, pa je tako prihod od komunalne naknade planiran u iznosu manjem za 180.000 eura i novi plan iznosi 6.220.000 eura, a komunalni doprinos u iznosu manjem za 157.500 eura i novi plan iznosi 1.167.500 eura.

* **Prihodi od prodaje proizvoda i robe te pruženih usluga i prihodi od donacija**

Predlaže se povećanje ove skupine prihoda za 69.086 eura i novi plan iznosi 1.746.674 eura, a odnose se najvećim dijelom na vlastite prihode proračunskih korisnika.

Prihodi od prodaje proizvoda i robe te pruženih usluga proračunskih korisnika planirani su u iznosu većem za 63.537 eura i novim planom iznose 1.343.232 eura dok su prihodi Grada po ovoj osnovi manji za 4.000 eura i novim planom iznose 253.000 eura (prihodi od pruženih usluga za Hrvatske vode planiraju se u iznosu 240.000 eura, a prihodi od pruženih usluga PAUK službe u iznosu od 13.000 eura).

 Prihodi od donacija su planirani u iznosu od 150.442 eura pri čemu se dio odnosi na donacije trgovačkih društava za projekt KA - kvart u iznosu od 46.453 eura, donacije od poslovnih subjekata za prostorno plansku dokumentaciju iznose 21.500 eura, a donacije od Nacionalne zaklade za razvoj civilnog društva 7.000 eura dok se na proračunske korisnike odnosi 75.489 eura prihoda od donacija.

* **Kazne, upravne mjere i ostali prihodi**

Navedena skupina prihoda ovim izmjenama i dopunama proračuna manja je za 22.000 eura i iznosi 152.407 eura, a odnosi se na naplatu prihoda od novčanih kazni (prekršajne kazne komunalnih redara) u iznosu od 34.000 eura, prihode za naplaćene troškove prisilne naplate u iznosu od 1.000 eura, te ostale prihode u iznosu od 117.407 eura (ostali prihodi ostvareni s osnove posebnih ugovora, prihodi od naplate sudskih troškova i troškova ovrha i slično, povrati u gradski proračun, te razni manji prihodi koji se ne iskazuju zasebno).

**2.2. PRIHODI OD PRODAJE NEFINANCIJSKE IMOVINE**

 **Prihodi od prodaje neproizvedene dugotrajne imovine** ovim izmjenama i dopunama plana za 2024. godinu iznose 60.730 eura i veći su za 8.730 eura, a najvećim dijelom se odnose na prihode od prodaje zemljišta u vlasništvu grada koji iznose 58.730 eura.

 **Prihodi od prodaje proizvedene dugotrajne imovine** su manji za 5.900 eura i iznose 251.110 eura. Najveći dio se odnosi na prihode od prodaje građevinskih objekata (stanova) koji su planirani u iznosu od 242.456 eura, dok prihodi od prodaje postrojenja i opreme iznose 3.991 eura, a prihodi od prodaje prijevoznih sredstava 4.663 eura. Prihodi od prodaje stanova na kojima postoji stanarsko pravo uz obročnu otplatu na temelju ugovora iz ranijih godina planirani su u iznosu od 94.477 eura, prihodi od prodaje gradskih stanova u iznosu od 140.000 eura dok su prihodi od prodaje poslovnih objekata planirani u iznosu od 5.000 eura.

**2.3. PRIMICI OD FINANCIJSKE IMOVINE I ZADUŽIVANJA**

 Trećim izmjenama i dopunama plana za 2024. godinu primici od financijske imovine i zaduživanja smanjuju se za 2,7 mil. eura i njihov plan iznosi 8.510.314 eura, a odnosi se na ostatak neiskorištenih kredita i novih kredita namijenjenih financiranju izgradnje komunalne infrastrukture u sklopu projekta Karlovac II u iznosu od 3.761.545 eura, 1.700.000 eura namijenjeno projektu dječjeg vrtića Luščić, a 454.528 eura projektu dječjeg vrtića Rečica dok se na most Rakovac odnosi 360.386 eura. Preostali iznos odnosi se na kredit za energetsku obnovu zgrade Javne vatrogasne postrojbe u iznosu od 183.855 eura te zajmove za komunalnu i sportsku infrastrukturu u iznosu od 2.050.000 eura.

**3. RASHODI I IZDACI**

Prijedlogom Trećih izmjena Proračuna za 2024. godinu smanjuju se ukupni rashodi i izdaci proračuna za 31,4 mil. eura, što je smanjenje za 26,42% planiranih proračunskih rashoda i izdataka za 2024. godinu i novi plan uravnotežen je s prihodima u iznosu 87.561.349 eura.

Rashodi poslovanja planirani su u 2024. godini u iznosu od 62.988.844 eura i manji su za 1,6 mil. eura u odnosu na Proračun za 2024. godinu, rashodi za nabavu nefinancijske imovine planirani su u iznosu manjem za 29,9 mil. eura i novi plan iznosi 22.931.315 eura, dok se izdaci za financijsku imovinu i otplatu zajmova planirani u iznosu od 1.641.190 eura i veći su za 116.190 eura u odnosu na plan za 2024. godinu.

U nastavku se daje prikaz promjena na osnovnim skupinama rashoda i izdataka u odnosu na prethodni plan Proračuna.

**Tablica 3. Planirani rashodi i izdaci Proračuna Grada Karlovca za 2024. godinu i prijedlog povećanja/smanjenja**



**3.1**. **RASHODI POSLOVANJA**

 **Rashodi poslovanja** planirani su Trećim izmjenama i dopunama Proračuna Grada Karlovca u 2024. godini u ukupnom iznosu od 62.988.844 eura što je za 2,5% manje u odnosu na Plan za 2024. godinu. Predloženi rashodi poslovanja planirani su po skupinama rashoda i izdataka kako slijedi:

**Rashodi za zaposlene** (plaće, ostali rashodi za zaposlene, doprinosi koji se odnose ukupno na djelatnike Gradske uprave i proračunske korisnike) planirani su u ukupnom iznosu od 32.150.418 eura, što je za 1,2 mil. eura manje u odnosu na Plan za 2024. godinu. U strukturi ukupnih rashoda i izdataka čine 36,72%. Unutar rashoda za zaposlene bruto plaće planirane su u iznosu 25.565.891 eura, ostali rashodi za zaposlene planirani su u iznosu 2.323.539 eura, dok su doprinosi na plaću planirani u iznosu od 4.260.988 eura. Rashodi za zaposlene u gradskoj upravi iznose 4,1 mil.eura, dok rashodi za zaposlene kod proračunskih korisnika iznose 27,4 mil.eura.

**Materijalni rashodi** planirani su u iznosu od 22.023.517 eura i manji su za 0,4 mil. eura u odnosu na Plan za 2024. godinu. Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa te ostali nespomenuti rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine upravne, administrativne i sudske pristojbe i ostali slični rashodi. U ukupnim rashodima i izdacima u Proračunu Grada Karlovca sudjeluju s 25,15%.

 Najveći dio rashoda odnosi se na rashode za usluge u iznosu od 14.874.313 eura (zakupnine, usluge tekućeg i investicijskog održavanja objekata, komunalne usluge, održavanje komunalne infrastrukture, usluge promidžbe i informiranja, intelektualne usluge i druge usluge) što je smanjenje za 319.784 eura, zatim na rashode za materijal i energiju u iznosu od 4.587.814 eura (troškovi energije, uredski materijal, sitni inventar i drugi materijalni rashodi) što je povećanje za 18.351 eura, ostali nespomenuti rashodi poslovanja veći su za 24.421 eura i iznose 1.207.733 eura, naknade troškova zaposlenima planirane su u iznosu od 1.242.722 eura i manje su za 149.951 eura, dok su naknade troškova osobama izvan radnog odnosa planirane u iznosu manjem za 2.717 eura i iznose 110.935 eura.

**Financijski rashodi** (kamate za primljene kredite i zajmove i ostali financijski rashodi) planirani su u iznosu od 461.237 eura i ovim izmjenama su smanjeni za 3.291 eura, pri čemu kamate za primljene kredite i zajmove iznose 127.313 eura, dok su ostali financijski rashodi planirani u iznosu od 333.924 eura, a obuhvaćaju rashode za bankarske usluge, usluge platnog prometa i kamate i naknade koje su proizašle iz drugih ugovornih odnosa.

**Subvencije** (subvencije trgovačkim društvima u javnom sektoru i subvencije trgovačkim društvima, obrtnicima i malim i srednjim poduzetnicima i poljoprivrednicima) ovim izmjenama iznose 2.048.507 eura što je povećanje za 324.000 eura u odnosu na Plan za 2024., a u ukupnim rashodima i izdacima sudjeluju s 2,34% Na sufinanciranje privatnih vrtića i obrta za čuvanje djece se odnosi 176.414 eura. Subvencija za javni gradski prijevoz planirana je u iznosu od 1.480.000 eura, sufinanciranje Hrvatskog radio Karlovca d.o.o. iznosi 47.000 eura, a potpore poduzetništvu 190.000 eura. U ovoj kategoriji rashoda planirane su subvencije poljoprivrednim gospodarstvima u iznosu od 150.093 eura. Također, u sklopu projekta Shares planirane su subvencije trgovačkim društvima, zadrugama, poljoprivrednicima i obrtnicima izvan javnog sektora u iznosu od 5.000 eura.

 **Pomoći iz inozemstva i od subjekata unutar općeg proračuna** su u iznosu manjem za 115.674 eura ili za 11,3% u odnosu na Plan za 2024. godinu. U ukupnim rashodima i izdacima Proračuna Grada Karlovca sudjeluju s 1,04%. Pomoći unutar općeg proračuna iznose 860.620 eura i manje su za 148.674 eura u odnosu na Tekući plan za 2024. a odnose se na:

- kapitalne pomoći općini Draganić i Krnjak u iznosu od 4.100 eura,

- tekuće pomoći za redovno poslovanje tvrtke Geotermika d.o.o u iznosu od 100.000 eura

- kapitalne pomoći Centru za gospodarenje otpadom u iznosu od 398.520 eura

- kapitalne pomoći Gornje Mekušje (održavanje oborinske odvodnje) u iznosu od 350.000 eura

- pomoći za likvidaciju trgovačkog društva Mladost d.o.o. u iznosu od 8.000 eura

Pomoći proračunskim korisnicima drugih proračuna iznose 46.736 eura i ovim izmjenama i dopunama su veće za 33.000 eura, a odnose se na pomoći proračunskim korisnicima u zdravstvu (Domu Zdravlja Karlovac i Ustanova za njegu u kući) u iznosu od 8.000 eura. Ova skupina rashoda se odnosi i na pomoći Glazbenoj školi u iznosu od 20.000 eura, pomoći Poliklinici SUVAG za nabavu opreme u iznosu od 4.000 eura. Pomoći Centru za pružanje usluga u zajednici Ozalj su planirane u iznosu od 5.000 eura, pomoći Centru za pružanje usluga u zajednici Vladimir Nazor u iznosu od 1.000 eura te pomoći Centru za pružanje usluga u zajednici Banija u iznosu od 1.000 eura.

**Naknade građanima i kućanstvima** planirane su u iznosu od 1.618.992 eura i manje su za 25.982 eura u odnosu na rashode planirane Proračunom za 2024. godinu. Ova skupina rashoda se odnosi na naknade kroz koje se sufinanciraju potrebe obitelji i djece i to za prehranu dojenčadi, naknade umirovljenicima, naknade za prehranu djece u osnovnim školama, te poklon paketi za novorođenčad i za siromašne obitelji kao i nabava obrazovnih materijala za osnovnoškolce. Najveći dio ovih rashoda odnosi se na program socijalne skrbi koji uključuje rashode za troškove stanovanja za korisnike zajamčene minimalne naknade, rashode za troškove stanovanja za socijalno ugrožene građane, na stipendije učenicima i studentima, naknade za podmirenje troškova stanovanja i ogrjeva te toplog obroka građanima u socijalnoj potrebi. U ukupnim rashodima i izdacima Proračuna Grada Karlovca sudjeluju s 1,84%.

**Ostali rashodi** (tekuće i kapitalne donacije, kazne, penali i naknade štete) predlažu se u iznosu manjem za 113.900 eura i novi plan iznosi 3.778.817 eura. U ukupnim rashodima i izdacima u Proračuna Grada Karlovca sudjeluju s 4,32%.

Tekuće donacije planirane su u iznosu od 3.145.295 eura i manje su za 13.900 eura u odnosu na Plan za 2024., a odnose se na veće rashode za javne potrebe u tehničkoj kulturi u novom iznosu od 110.000 eura, veći su rashodi za Foginovo kupalište u novom iznosu od 7.650 eura te za Centar za gospodarenje otpadom u novom iznosu od 66.420 eura. Smanjeni su rashodi za turističku infrastrukturu i novim planom iznose 25.000 eura te za manifestaciju Advent 8.640 eura.

Kapitalne donacije planirane su u iznosu manjem za 100.000 eura ili za 25,4% u odnosu na Plan za 2024. godinu i iznose 294.328 eura, a smanjenje sredstava se odnosi na kapitalne donacije za obnovu objekata unutar Zvijezde.

Skupina rashoda Kazne, penali i naknade štete Trećim izmjenama i dopunama plana nije mijenjana i iznosi 339.194 eura, a odnose se najvećim dijelom na isplate naknada štete građanima za saniranje posljedica poplava u iznosu od 184.203 eura, što je financirano iz dobivene pomoći Ministarstva financija. Preostali iznos planiran je za naknade pravnim i fizičkim osobama po pravomoćnim sudskim presudama u iznosu od 50.000 eura, dok se na naknade za zemljišta po upravnim postupcima odnosi 75.000 eura te na naknade vjerovnicima po ošasnoj imovini iznos od 27.000 eura.

**3.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu manjem za 29,9 mil. eura u odnosu na Plan za 2024. godinu i iznose 22.931.315 eura, a smanjenje rashoda za nabavu nefinancijske imovine rezultat je manjih rashoda za dodatna ulaganja na građevinskim objektima. U ukupnim rashodima i izdacima u Proračuna Grada Karlovca sudjeluju s 26,19%.

Od toga su **rashodi za nabavu neproizvedene dugotrajne imovine** planirani u iznosu od 892.063 eura, što je za 3.772.215 eura ili za 80,9% manje u odnosu na Plan za 2024. godinu i odnose se na rashode za kupnju zemljišta u iznosu od 733.797 eura (troškovi otkupa zemljišta vezanih za izgradnju komunalne infrastrukture), dok se na rashode za nematerijalnu imovinu odnosi 158.266 eura. Smanjenje rashoda za nematerijalnu imovinu odnosi se najvećim dijelom na konstruktivnu obnovu KAMOD-a (ulaganje u tuđu imovinu) koja je planirana u iznosu od 3,8 mil. eura.

**Rashodi za nabavu proizvedene dugotrajne imovine** planirani su u iznosu od 16.760.745 eura i manji su za 9,4 mil. eura u odnosu na Plan za 2024. godinu. Ovi rashodi se najvećim djelom odnose na **rashode određene za kupnju i izgradnju građevinskih objekata** u iznosu od 14.408.251 eura ili 85,96% ukupnih rashoda za nabavu proizvedene dugotrajne imovine, pri čemu se najznačajniji rashodi namijenjeni projektu Karlovac II u iznosu od 5,9 mil.eura, za izgradnju Dječjeg vrtića Luščić 1,7 mil. eura, za izgradnju Osnovne škole Luščić 350.000 eura.

Rashodi za nogostup u Žumberačkoj ulici planirani su u iznosu od 400.000 eura, za nogostup Sajevac 300.000, za sanaciju klizišta Zadobarje 250.000 eura, za izgradnju sportsko rekreacijskog centra Mostanje 1,3 mil.eura dok je za izgradnju nogometnog igrališta Turanj planirano 820.000 eura dok se na troškove dodatnih ulaganja na sportskim objektima odnosi 550.000 eura. Preostali iznos odnosi se na asfaltiranje makadam prometnica u gradskim četvrtima i mjesnim odborima u iznosu od 1,4 mil. eura.

Ostale rashode u ovoj skupini čine **rashodi za nabavu postrojenja i opreme** u iznosu od 1.006.396 eura, za **prijevozna sredstva** je planirano 47.500 eura kod proračunskih korisnika Javna vatrogasna postrojba iznos od 22.500 eura te Dječjeg vrtića Karlovac iznos od 25.000 eura, a **za knjige i umjetnička djela** 393.542 eura (od čega se najveći dio odnosi na nabavu udžbenika u osnovnim školama). Ovu skupinu rashoda čine još i **rashodi za nematerijalnu proizvedenu imovinu** koji su smanjeni u odnosu na Plan za 2024. godinu 312.372 eura te planirani u iznosu od 900.156 eura (izrada projektne dokumentacije, ulaganja u računalne programe, prostorno planska dokumentacija i drugo), a za **višegodišnje nasade i osnovno stado** planirano je 4.900 eura (nabava riba).

Skupina **rashoda za nabavu plemenitih metala i ostalih pohranjenih vrijednosti** planirana je u iznosu od 700 eura što je na razini Tekućeg plana Proračuna za 2024.godinu.

 **Rashodi za dodatna ulaganja u nefinancijskoj imovini** planirani su u iznosu 5.277.807 eura od čega se najveći dio odnosi na **dodatna ulaganja na građevinskim objektima** koja su planirana u iznosu od 5.277.807 eura i manja su za 76,1% u odnosu na planirano Tekućim planom Proračuna za 2024. godinu. U nastavku se nalazi pregled promjena planiranih iznosa po aktivnostima u strukturi rashoda za dodatna ulaganja na građevinskim objektima.







**3.3. IZDACI ZA FINANCIJSKU IMOVINU I OTPLATE ZAJMOVA**

Navedeni rashodi ovim Izmjenama i dopunama planirani su u ukupnom iznosu od 1.641.190 eura, a odnose se na otplatu glavnice kredita za što je planirano 1.141.190 eura te na stjecanje udjela Grada u temeljnom kapitalu trgovačkog društava Gradska toplana d.o.o. u iznosu od 500.000 eura.

U strukturi ukupnih rashoda ovi izdaci čine 1,87%.

**II. POSEBNI DIO**

U Posebnom dijelu Proračuna Grada Karlovca za 2024. godinu, pa tako i u prijedlogu Trećih izmjena i dopuna Proračuna za 2024. godinu, rashodi i izdaci se prikazuju po organizacijskoj klasifikaciji, znači po razdjelima, odnosno po upravnim tijelima gradske uprave i njihovim proračunskim korisnicima prema sljedećem tabličnom prikazu:













U nastavku se daje obrazloženje planiranih rashoda Trećih izmjena i dopuna Proračuna Grada Karlovca za 2024. godinu po razdjelima i programima.

 **RAZDJEL 001 UPRAVNI ODJEL ZA POSLOVE GRADONAČELNIKA**

Prijedlogom Trećih izmjena i dopuna Proračuna za 2024. godinu Upravni odjel za poslove gradonačelnika planiran je u iznosu od 4.876.057 eura, odnosno ostaje na razini planiranoj Drugim izmjenama i dopunama Proračuna za 2024. godinu.

Plan koji predlaže Upravni odjel za poslove gradonačelnika prikazan je po programima i aktivnostima u tablici kako slijedi:



**RAZDJEL 002 UPRAVNI ODJEL ZA PRORAČUN I FINANCIJE**

Prijedlogom Trećih izmjena i dopuna financijskog plana Upravnog odjela za proračun i financije za 2024. godinu ukupno planirana sredstva odjela iznose 6.750.258 eura što je povećanje za 111.710 eura odnosno za 1,68% u odnosu na Tekući plan Proračuna za 2024. godinu.

Financijski plan Upravnog odjela prikazan je po programima i aktivnostima u sljedećoj tablici:



**PROGRAM Javna uprava i administracija** Trećim izmjenama i dopunama proračuna za 2024. godinu predloženo je povećanje rashoda za 111.710 eura i novi plan iznosi 6.250.258 eura, a odnosi se najvećim dijelom na projekt T100001 Otplata glavnice kredita koja je planirana u iznosu većem za 116.190 eura i novi plan iznosi 1.141.190 eura.

**RAZDJEL 003 UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

Trećim izmjenama i dopunama Plana za 2024. godinu proračun Upravnog odjela za prostorno uređenje i poslove provedbe dokumenata prostornog uređenja smanjuje se za 129.199 eura ili 26,43%, te iznosi 359.554 eura.



**PROGRAM Prostorno planska dokumentacija** sastoji se od tri projekta:

**Kapitalni projekt K400001 Izrada prostorno planske dokumentacije** **i urbanističkih planova** ovim izmjenama smanjuje se za 59.300 eura ili za 62,22% te novi plan iznosi 36.000 eura.

**Kapitalni projekt K400002 e-planovi** planiranim izmjenama i dopunama proračuna nije mijenjan i iznosi 115.000 eura, a uključuje rashode za usluge digitalizacija prostornih planova.

**Tekući projekt T400002 Urbanističko – arhitektonski natječaji** planiran je u iznosu od 208.554 eura, odnosno smanjen je za 69.899 eura, a kroz taj projekt financirat će se provedba urbanističko – arhitektonskih natječaja od interesa za Grad.

**RAZDJEL 004 UPRAVNI ODJEL ZA GRADNJU I ZAŠTITU OKOLIŠA**

Prijedlogom Trećih izmjena i dopuna financijskog plana Upravnog odjela za gradnju i zaštitu okoliša za 2024. godinu, ukupno planirana sredstva iznose 17.956.963 eura i manja su za 29,8 mil.eura ili za 62,43% u odnosu na plan za 2024. godinu. Planirani rashodi i izdaci provode se kroz sljedeće programe:













**PROGRAM Građenje komunalne infrastrukture** planiran je unutar ovog Upravnog odjela u iznosu od 7.392.445 eura što je za 5.128.092 eura ili za 40,96% manje u odnosu na Plan za 2024. godinu. Ovim programom se određuje građenje komunalne infrastrukture na području Grada Karlovca za građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja, građevina koje će se graditi izvan građevinskog područja i postojeće građevine komunalne infrastrukture koje će se rekonstruirati i način njihove rekonstrukcije. Planirani rashodi se najvećim dijelom odnose na troškove proširenja i izgradnje dodatne komunalne infrastrukture – izgradnju i rekonstrukciju prometnica, oborinske odvodnje, izgradnju nogostupa, izgradnje javne rasvjete, uređenje okoliša izgradnje parkirališta i dječjih igrališta.

Ovo smanjenje rashoda se najvećim dijelom odnosi na sljedeće kapitalne projekte:



**PROGRAM Zaštita i očuvanje kulturne baštine** planiran je u iznosu manjem za 15.425.109 eura ili za 89,53% i novi plan iznosi 1.804.822 eura pri čemu se na troškove konstruktivne obnove objekata stradalih u potresu (KAMOD, Hrvatski dom, Mihalićeva kuća, zgrada Gradskog muzeja, zgrada gradske uprave na Trgu bana J.Jelačića) odnosi većina sredstava u iznosu od 1.669.375 eura. Ostali rashodi u iznosu od 135.447 eura odnose se na kapitalne donacije građanima za obnovu objekata u zaštićenoj kulturno povijesnoj cjelini, te manji dio za radove na spomeniku Glorijeti, arkadama i Vojnom groblju.

**PROGRAM Predškolski odgoj i obrazovanje** u okviru Upravnog odjela za gradnju i zaštitu okoliša izmjenama i dopunama se smanjuje za 3.663.003 eura, odnosno za 58,28% te novi planirani iznos za 2024. godinu iznosi 2.622.261 eura, a odnosi se najvećim dijelom na **Kapitalni projekt K600001 Izgradnja dječjeg vrtića Luščić** koji je ovim Izmjenama i dopunama proračuna planiran u iznosu manjem za 2.940.731 eura i novi plan iznosi 1.707.300 eura. Kapitalni projekt K600005 Dječji vrtić Hrnetić planiran je u iznosu manjem za 661.800 eura ili za 96,36% u odnosu na Plan za 2024. godinu i novim planom iznosi 25.000 eura dok se na Kapitalni projekt K600002 Izgradnja dječjeg vrtića Rečica (koji je završen u 2024. godini) odnosi 889.961 eura.

**PROGRAM Osnovnoškolsko obrazovanje** smanjen je ovim izmjenama i dopunama za 4.527.000 eura i iznosi 1.993.000 eura pri čemu se najveći dio smanjenja odnosi na obnovu Osnovne škole Dragojla Jarnević oštećene u seriji potresa koja je planirana u iznosu od 1.504.250 eura. Unutar ovog programa planiran je i **Kapitalni projekt K600103 Izgradnja OŠ Luščić** u iznosu od 488.750 eura.

**PROGRAM Razvoj sporta i rekreacije** planirano je smanjenje rashoda za 878.198 eura, odnosno za 24,75%, i novi plan za 2024. godinu iznosi 2.670.000 eura, a do promjena je došlo na sljedećim projektima:

**Kapitalni projekt K600302 Izgradnja sportsko - rekreacijskog centra Mostanje** planiran je u iznosu većem za 400.000 eura ili za 44,44% u odnosu na Plan za 2024. godinu i novi plan iznosi 1.300.000 eura.

**Kapitalni projekt K600305 Izgradnja nogometnog igrališta Turanj** smanjuju se rashodi u iznosu od 80.000 eura, te novi plan iznosi 820.000 eura.

**Kapitalni projekt K600306 Sokolski dom** sredstva za ovaj projekt se smanjuju za ukupno planirani iznos od 1.165.948 eura i prenose u Proračun za 2025. godinu.

**RAZDJEL 005 UPRAVNI ODJEL ZA KOMUNALNO GOSPODARSTVO,** **PROMET I MJESNU SAMOUPRAVU**

Prijedlogom Trećih izmjena i dopuna financijskog plana za 2024. godinu ukupno planirana sredstva Upravnog odjela za komunalno gospodarstvo, promet i mjesnu samoupravu iznose 12.497.227 eura i povećana su za 183.731 eura. Planirani rashodi i izdaci provode se kroz sljedeće programe:



























**PROGRAM Održavanje komunalne infrastrukture** izmjenama i dopunama planirani iznos se smanuje za 22.684 eura i novi plan iznosi 7.241.652 eura, a do promjena je došlo na sljedećim aktivnostima:

**Aktivnost A300002 Održavanje zelenih površina** rashodi se povećavaju za 71.000 eura, odnosno 3,94% pri čemu novi plan za 2024. godinu iznosi 1.873.250 eura, a povećavaju se rashodi za tekuće i investicijsko održavanje zelenih površina.

**Aktivnost A300003 Javna rasvjeta-energija i održavanje** smanjeni su rashodi za 55.000 eura ili za 7,60% i ovim Izmjenama i dopunama plana iznose 668.898 eura, a odnose se na tekuće i investicijsko održavanje javne rasvjete.

**Aktivnost A300006 Uređenje grada povodom božićnih i novogodišnjih blagdana** rashodi se smanjuju za 25.000 eura, a odnose se na trošak nabave nakita za kićenje grada, te novi plani iznosi 94.272 eura.

**Aktivnost A300007 Održavanje dječjih igrališta i sportskih terena** planirano je smanjenje rashoda za 10.000 eura i novi plan iznosi 191.056 eura pri čemu se na opremanje dječjih igrališta odnosi 110.624 eura, na održavanje dječjih igrališta i sportskih terena 30.000 eura, a na rashode za dodatna ulaganja 46.057 eura.

**PROGRAM Razvoj i sigurnost prometa** ovim izmjenama i dopunama plan se povećava za 295.930 eura ili za 19,74% i novi plan iznosi 1.795.332 eura, a povećanje se odnosi na **Aktivnost A300201 Javni gradski prijevoz** za 308.000 eura i novi plan iznosi 1.480.000 eura.

**PROGRAM Upravljanje imovinom** planirana su sredstva u iznosu od 906.843 eura što je smanjenje za 65.000 eura, a sredstva se odnose na održavanje i ulaganja u objekte u vlasništvu Grada: poslovne prostore, stanove, objekte javne i društvene namjene. Ovim izmjenama i dopunama proračuna najznačajnije promjene su na projektima:

 **Tekući projekt T700002 Upravljanje poslovnim prostorima u vlasništvu grada** planirani su rashodi u iznosu od 196.082 eura što je za 45.000 eura ili za 18,67% manje u odnosu na Plan za 2024.godinu, a odnosi se na troškove održavanja poslovnih prostora koji su ovim Izmjenama planirani u iznosu od 10.000 eura.

**Tekući projekt T700003 Upravljanje objektima javne namjene** planirano je smanjenje rashoda za 20.000 eura, odnosno 6,98% i novi plan iznosi 266.375 eura, a smanjuju se sredstva za održavanje objekata javne i društvene namjene i novi plan iznosi 35.000 eura.

**GLAVA 02 MJESNA SAMOUPRAVA**

**PROGRAM Mjesna samouprava** planirano je smanjenje rashoda za financiranje rada mjesne samouprave za 7.717 eura i novi plan iznosi 274.018 eura, a proračunom odnosno rebalansom planirani su rashodi za svih 12 gradskih četvrti i 26 mjesnih odbora.

**RAZDJEL 006 UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Planirani rashodi Upravnog odjela za imovinsko pravne poslove i upravljanje imovinom iznose 1.342.387 eura što je za 45.000 eura odnosno za 3,24% manje u odnosu na plan upravnog odjela za 2024. godinu. Promjene se odnose na sljedeće programe:



**PROGRAM Upravljanje imovinom** ukupna sredstva smanjena su za 45.000 eura i novi plan iznosi 673.600 eura, a izmjene se odnose na smanjenje rashoda za intelektualne usluge (procjena nekretnina) za 10.000 eura i novi plan iznosi 40.000 eura. Rashodi za Kapitalni projekt Kupnja stanova su veći za 10.000 eura i iznose 110.000 eura dok su troškovi za Tekući projekt Reambulacija smanjeni za 45.000 eura što je ujedno cjelokupno planirani iznos toga projekta.

**RAZDJEL 007 UPRAVNI ODJEL ZA GOSPODARSTVO, RAZVOJ GRADA I EU FONDOVE**

 Trećim izmjenama i dopunama proračuna za 2024. godinu ukupni rashodi za Upravni odjel za gospodarstvo, razvoj grada i EU fondove planirani su u iznosu manjem za 631.333 eura, odnosno za 10,07% i novi plan iznosi 5.636.207 eura.









**GLAVA 01 ODJEL ZA GOSPODARSTVO, RAZVOJ GRADA I EU FONDOVE**

**PROGRAM SMART CITY KONCEPT** planiran je u iznosu manjem za 227.423 eura ili za 22,94% i novi plan iznosi 764.000 eura, a promjene se odnose na sljedeće aktivnosti:

 **Aktivnost A100101 ICT poslovi** smanjeni su rashodi za 104.000 eura i novim planom iznose 692.000 eura, a odnose se najvećim dijelom na ulaganja u računalne programe koji su planirani u iznosu od 70.000 eura, rashode za intelektualne i osobne usluge u iznosu od 45.000 eura, rashode za računalne usluge u iznosu od 200.000 eura i troškove interneta koji su planirani u iznosu od 16.000 eura.

 **Aktivnost A100102 Implementacija SMART CITY koncepta** planirana je u iznosu manjem za 34.000 eura i iznosi 66.000 eura pri čemu se na trošak opreme odnosi 40.000 eura, a na trošak zakupa i najma opreme 25.000 eura.

Ovim Izmjenama i dopunama Proračuna za 2024. godinu planirani rashodi za projekte Masterbaza grada Karlovca u iznosu od 70.509 eura i projekt SKOK-digitalna arhiva Karlovačke županije u iznosu od 9.914 eura su svedeni na nulu.

**PROGRAM Skrb o životinjama** planirano je povećanje rashoda za 24.500 eura i ovim Izmjenama i dopunama plana novi plan iznosi 272.000 eura pri čemu se najveći dio odnosi na trošak skloništa za napuštene životinje u iznosu od 267.000 eura.

**PROGRAM Zaštita okoliša i gospodarenje otpadom** planiran je u iznosu manjem za 54.950 eura (unutar ovog Upravnog odjela), a smanjena sredstva se odnose na projekt Prilagodba klimatskim promjenama.

**PROGRAM Energetska učinkovitost** planiran je u iznosu manjem za 321.345 eura ili za 36,49% u odnosu na Tekući plan Proračuna grada Karlovca za 2024. te je novi planirani iznos 559.273 eura. Promjene se odnose na sljedeće aktivnosti:

**Aktivnost A400301 Rashodi za pripremu projekata energetske učinkovitosti** planirani su u iznosu manjem za 13.000 eura i novi plan iznosi 50.000 eura.

**Kapitalni projekt K400302 Energetska obnova javne rasvjete** planiran je u iznosu manjem za 90.000 eura i novi plan iznosi 135.620 eura pri čemu su rashodi za usluge planirani u iznosu od 96.620 eura, na troškove investicijskog održavanja se odnosi 19.000 eura, na rashode za građevinske objekte 5.000 eura dok su troškovi projektne dokumentacije planirani u iznosu od 15.000 eura.

 **Tekući projekt T400302 ZEB4ZEN** planiran je u iznosu manjem za 112.681 eura ili za 59,94% i novi plan iznosi 75.309 eura, a ovo smanjenje rashoda odnosi se na rashode za dodatna ulaganja.

 **Tekući projekt T400305 CITY WALK 2.0.** planirano je smanjenje rashoda za 65.000 eura koji se odnose najvećim dijelom na troškove nabave opreme. Novi plan projekta iznosi 54.000 eura.

 **Tekući projekt T400306 INFIRE** planiran je u iznosu od 68.500 eura što je za 36,87% ili za 40.000 eura manje u odnosu na Tekući plan Proračuna za 2024., a smanjenje rashoda se odnosi na rashode za dodatna ulaganja.

**PROGRAM Poljoprivreda i ruralni razvoj** predloženo je smanjenje rashoda za 10.500 eura i novi plan iznosi 193.659 eura, promjene se odnose na sljedeće aktivnosti:

 **Aktivnost A500102 Suradnja s institucijama i udrugama** planirano je smanjenje rashoda za 1.500 eura i novi plan iznosi 24.340 eura, a odnosi se na rashode za usluge.

 **Aktivnost A500103 Upravljanje poljoprivrednim zemljištem** obuhvaća rashode upravljanje poljoprivrednim zemljište u vlasništvu Grada i RH, te rashode za čišćenje poljoprivrednih površina i održavanje gradskih vrtova. Ovi rashodi su smanjeni za 9.000 eura i novi plan iznosi 19.226 eura.

**PROGRAM Poticanje razvoja turizma** planirano je smanjenje rashoda za 10.615 eura i novi plan iznosi 1.748.753 eura, a promjena je rezultat sljedećih aktivnosti:

**Aktivnost A500203 Manifestacija „Advent“** povećani su rashodi za usluge za 39.340 eura odnosno za 11,14% i novi plan iznosi 392.640 eura.

 **Tekući projekt T500201 Turistička infrastruktura** predloženo je smanjenje rashoda za 40.000 eura i novi plan iznosi 72.000 eura, a odnosi se na rashode za usluge koje su planirane u novom iznosu od 47.000 eura dok su tekuće donacije za uređenje prostora za vjerski turizam planirane u iznosu od 25.000 eura.

**Tekući projekt T500203 GIFTSNET** planiran je u iznosu manjem za 14.070 eura ili za 11,58% u odnosu na Proračun za 2024. i novi plan iznosi 107.470 eura, a odnosi se na smanjene rashode za zaposlene na projektu planirane u novom iznosu od 43.600 eura.

**GLAVA 02 AQUATIKA – SLATKOVODNI AKVARIJ KARLOVAC**

 Djelatnost proračunskog korisnika Aquatika – slatkovodni akvarij Karlovac provodi se kroz program Poticanje razvoja turizma budući da je to primarno turistička atrakcija. Za provedbu programa planirana su sredstva u iznosu manjem za 30.000 eura u odnosu na planirano Proračunom za 2024. godinu i novi plan iznosi 1.082.928 eura.

**PROGRAM Poticanje razvoja turizma** provodi se kroz nekoliko aktivnosti i projekata od kojih se promjene u ovom rebalansu odnose najvećim dijelom na ove dvije aktivnosti:

**Aktivnost A500206 Materijalni i financijski rashodi poslovanja** su povećani za 10.000 eura i novi plan iznosi 607.976 eura, a odnose se na troškove redovnog poslovanja ustanove i troškove upravnog vijeća. Povećanje rashoda odnosi se najvećim dijelom na rashode za materijal i energiju.

**Aktivnost A500207 Rashodi za zaposlene** se smanjuju za 30.000 eura i novi plan iznosi 424.777 eura, a promjene se odnose na trošak bruto plaće i doprinosa na plaću te ostalih rashoda za zaposlene koji se financiraju dijelom iz općih prihoda grada, a dijelom iz vlastitih prihoda ustanove.

**Kapitalni projekt K500201 Oprema i druga ulaganja u imovinu ustanove** planiran je u iznosu manjem za 10.000 eura i novi plan iznosi 36.900 eura, a odnosi se na trošak opremanja ustanove.

**GLAVA 03 KINO EDISON, MULTIMEDIJSKI CENTAR ZA KULTURNO-TURISTIČKE SADRŽAJE**

Ukupno planirana sredstva za rad ustanove Kino Edison ovim izmjenama i dopunama plana za 2024. godinu iznose 735.129 eura, odnosno povećavaju se za 4.000 eura. Budući da je ovo primarno ustanova kulture, djelatnost ove ustanove odvija se kroz **PROGRAM Promicanje kulture**.

 **Aktivnost A600404 Programska djelatnost** planirana je u iznosu većem za 4.000 eura, te iznosi 286.816 eura, a posljedica je to povećanja rashoda za usluge te rashoda za ostale nespomenute rashode poslovanja.

**RAZDJEL 008 UPRAVNI ODJEL ZA DRUŠTVENE DJELATNOSTI**

Prijedlogom Trećih izmjena i dopuna financijskog plana za 2024. godinu Upravni odjel za društvene djelatnosti je planiran u ukupnom iznosu od 37.451.558 eura, odnosno smanjen je za 1,1 mil. eura ili 2,82% u odnosu na Tekući plan Proračuna za 2024. godinu.

**GLAVA 01 DRUŠTVENE DJELATNOSTI**

Iz tablice u nastavku vidljivo je da su rashodi Glave UO za društvene djelatnosti veći za 26.880 eura ili za 0,64% više u odnosu na Plan za 2024. godinu te novi plan iznosi 4.248.833 eura.



**PROGRAM Predškolski odgoj i obrazovanje** predloženim Trećim izmjenama i dopunama Proračuna Grada Karlovca za 2024. godinu planiran je u iznosu većem za 16.000 eura ili za 7,88% i novi plan iznosi 218.974 eura, a povećanje rashoda se odnosi na sufinanciranje troškova obrta za čuvanje djece i novi plan iznosi 176.414 eura.

**PROGRAM Osnovnoškolsko obrazovanje** povećani su rashodi za 26.619 eura, odnosno 25,09% te novi plan za 2024. godinu iznosi 132.719 eura, a promjena se odnosi najvećim dijelom na **Aktivnost A600109 Prijevoz učenika** u iznosu od 36.200 eura i novi plan iznosi 112.400 eura pri čemu se 12.400 eura odnosi na usluge prijevoza djece s teškoćama u razvoju, a 100.000 eura na usluge prijevoza učenika osnovnih škola iznad zakonskog standarda.

**PROGRAM Promicanje kulture** planiran je u iznosu manjem za 24.850 eura ili za 8,30% u odnosu na Plan za 2024. godinu, a odnosi se najvećim dijelom na **Kapitalni projekt K600408 Revitalizacija Starog Grada Dubovca** kojim je ovim Izmjenama planiran u iznosu manjem za 23.500 eura (troškovi projektne dokumentacije) i novi plan iznosi 1.500 eura.

**PROGRAM Socijalna skrb** planiran je u iznosu manjem za 9.950 eura, odnosno 0,96% te novi plan iznosi 1.031.295 eura, a odnosi se na sljedeće aktivnosti:

 **Aktivnost A600502 Skrb o socijalno ugroženoj djeci i mladima** planirano je smanjenje rashoda za 5.000 eura, a odnosi se na smanjenje troškova subvencija za prehranu učenika u osnovnim školama, te novi plan za 2024. godinu za navedenu aktivnost iznosi 18.900 eura.

 **Aktivnost Troškovi stanovanja za socijalno ugrožene građane** planirano je smanjenje rashoda za 12.000 eura i novi plan iznosi 182.600 eura pri čemu su naknade za sufinanciranje troškova komunalija smanjene za 3.000 eura i novi plan iznosi 60.000 eura, a za sufinanciranje troška električne energije za 1.000 eura i novi plan iznosi 56.000 eura dok su naknade za nabavu ogrijeva smanjene za 4.000 eura i iznose 51.600 eura, a naknade za sufinanciranje troškova centralnog grijanja za 4.000 eura i novi plan iznosi 15.000 eura.

**Aktivnost A600505 Skrb o prehrani** planirano je smanjenje rashoda za 11.000 eura i novi plan iznosi 115.100 eura, a odnosi se na naknade građanima u naravi za tople obroke u iznosu od 90.000 eura, za pakete suhe hrane 21.100 eura dok su naknade za mlijeko za dojenčad planirane u iznosu od 4.000 eura.

**Aktivnost A600508 Ostale naknade i pomoći građanima** ukupno su povećane za 11.500 eura zbog povećanja pomoći po posebnim odlukama koje se odobravaju za iznenadne i posebno teške prilike nastale u kućanstvu. Novi plan za 2024. godinu iznosi 87.500 eura.

Trećim Izmjenama i dopunama plana za 2024. godinu planiran je novi projekt T600501 Potencijali zajednice u iznosu od 7.000 eura. Ovim projektom ostvaruje se suradnja s Nacionalnom zakladom za razvoj civilnog društva u cilju daljnjeg razvoja postojećih i poticanja do sad neiskorištenih potencijala lokalne zajednice, kroz uključivanje mladih iz srednjih škola te iskusnijih (60+) sugrađana i ostalih dionika.

**PROGRAM Razvoj civilnog društva** u okviru Upravnog odjela za društvene djelatnosti planiran je u iznosu većem za 17.427 eura i novi plan za 2024. godinu iznosi 433.186 eura, a povećanje rashoda odnosi se na pomoći proračunskim korisnicima u zdravstvu Dom zdravlja Karlovac i Ustanova za njegu u kući u iznosu od po 4.000 eura svakoj ustanovi. Pomoći Centru za pružanje usluga u zajednici Ozalj su planirane u iznosu od 5.000 eura, dok su pomoći Centru za pružanje usluga u zajednici Vladimir Nazor i Centru za pružanje usluga u zajednici Banija planirane u iznosu od po 1.000 eura svakoj ustanovi. Sredstva namijenjena Zajednici tehničke kulture su povećana za 7.000 eura i novi plan iznosi 110.000 eura.

**GLAVA 02 OSNOVNE ŠKOLE**

Trećim izmjenama i dopunama Proračuna Grada Karlovca za 2024. godinu ukupni planirani rashodi za programe osnovnog školstva smanjuju se za 1.079.150 eura ili za 5,16% i novi plan iznosi 19.831.547 eura.



**PROGRAM Osnovnoškolsko obrazovanje** planiran je u iznosu od 19.830.847 eura što je smanjenje za 1.079.150 eura ili za 5,16% u odnosu na Tekući plan Proračuna za 2024.godinu. Ovo smanjenje rashoda prozlazi najvećim dijelom iz smanjenih rashoda za zaposlene u osnovnim školama u iznosu od 1.035.724 eura i novi plan iznosi 14.978.945 eura. Radi se o sredstvima koja doznačuje Ministarstvo znanosti, obrazovanja i mladih.

**GLAVA 03 USTANOVE KULTURE**

Ukupni plan za redovnu djelatnost ustanova kulture Trećim izmjenama i dopunama Proračuna Grada Karlovca za 2024. godinu povećava se za 51.243 eura i novi plan iznosi 4.509.899 eura, a odnosi se na sljedeće programe:



**PROGRAM Promicanje kulture** povećavaju se rashodi za 53.804 eura te novi plan za 2024. godinu iznosi 4.448.443 eura, a odnosi se na sljedeće promjene:

**Aktivnost A600402 Materijalni i financijski rashodi poslovanja** povećani su za 39.262 eura i novi plan iznosi 682.858 eura, a odnose se na povećanje materijalnih rashoda kod proračunskog korisnika Gradske knjižnice Ivan Goran Kovačić čiji plan nakon povećanja iznosi 181.097 eura, kod proračunskog korisnika Muzeji grada čiji plan nakon povećanja iznosi 287.694 eura, kod proračunskog korisnika Gradsko kazalište Zorin dom čiji plan nakon povećanja iznosi 214.067 eura.

 **Aktivnost A600403 Rashodi za zaposlene** smanjeni su za 46.700 eura i novi plan iznosi 2.329.418 eura, a odnosi se na smanjenje rashoda za zaposlene kod proračunskog korisnika Gradska knjižnica Ivan Goran Kovačić čiji su rashodi za zaposlene smanjeni za 12.000 eura i nakon izmjena iznose 1.019.710 eura. Kod proračunskog korisnika Muzeji grada Karlovca rashodi za zaposlene su smanjeni za 26.000 eura te iznose 734.608 eura, dok su rashodi po istoj osnovi kod Gradskog kazališta Zorin Dom smanjeni za 8.700 eura, te iznose 575.100 eura.

 **Aktivnost A600404 Programska djelatnost** povećani su rashodi za 50.489 eura i novim planom iznose 834.061 eura, a odnose se na programsku djelatnost korisnika Gradsko kazalište Zorin dom koja je planirana u iznosu većem za 26.000 eura i novi plan iznosi 391.672 eura, korisnika Gradska knjižnice Ivan Goran Kovačić koja je planirana u iznosu većem za 15.649 eura i novi plan iznosi 190.085 eura dok rashodi korisnika Muzeji grada Karlovca nakon povećanja od 8.840 eura iznose 252.304 eura.

**GLAVA 04 USTANOVE PREDŠKOLSKOG ODGOJA**

Ukupno planirani izdaci za programe ustanova predškolskog odgoja su smanjeni za 96.778 eura i iznose 7.298.863 eura.



**PROGRAM Predškolski odgoj i obrazovanje** planiran je u iznosu manjem za 96.778 eura ili za 1,31%, i iznosi 7.298.863 eura. Najvećim dijelom promjene se odnose na smanjenje rashoda za zaposlene te za materijalne i financijske rashode za redovno poslovanje ustanova predškolskog odgoja.

**GLAVA 05 USTANOVA ZA UPRAVLJANJE SPORTSKIM OBJEKTIMA**

Ukupno planirana sredstva za rad Ustanove za upravljanje sportskim objektima ovim izmjenama i dopunama plana za 2024. godinu iznose 1.562.416 eura, odnosno povećavaju se za 10.453 eura. Budući da je ovo primarno ustanova za sportsku djelatnost, djelatnost ove ustanove odvija se kroz **PROGRAM Razvoj sporta i rekreacije** za kojeg je planirano 1.562.416 eura za sljedeće aktivnosti i projekte:



**RAZDJEL 009 SLUŽBA ZA PROVEDBU ITU MEHANIZMA**

Trećim izmjenama i dopunama Plana za 2024. godinu rashodi Službe za provedbu ITU mehanizma su smanjeni za 5.861 eura i novim planom iznose 95.469 eura, a odnose se na sljedeći program:



**PROGRAM Integrirana teritorijalna ulaganja** planiran je u iznosu od 95.469 eura, a odnosi se najvećim dijelom na trošak zaposlenih na projektu ITU – tehnička pomoć u iznosu od 88.231 eura te na rashode za usluge izrade **Strategija razvoja Većeg urbanog područja** Karlovac u iznosu od 7.238 eura.

**RAZDJEL 010 VLASTITI POGON GRADA ZA OBAVLJANJE KOMUNALNE DJELATNOSTI**

Trećim izmjenama i dopunama Plana za 2024. godinu rashodi Vlastitog pogona Grada za obavljanje komunalne djelatnosti iznose 595.669 eura, a odnose se na sljedeći program:



**PROGRAM Poslovi parkinga i pauka** za kojeg je planirano 595.669 eura, a promjene se odnose na sljedeće aktivnosti i projekte:

 **Aktivnost A300401 Materijalni i financijski rashodi poslovanja** planiraju se u iznosu od 159.837 eura što je smanjenje za 6.063 eura dok se na **Kapitalni projekt K300401 Rashodi za nabavu nefinancijske**

odnosi 40.063 eura što je povećanje za 6.063 eura u odnosu na Plan za 2024. godinu (između ostalog sredstva su namijenjena i izgradnji ograde za odlagalište pauk službe u iznosu od 14.000 eura).

Savjetnik za planiranje i praćenje proračuna Pročelnica UO za proračun i financije Mirela Presečan, dipl.oec. Karolina Burić, dipl.oec.